В началото на XX век цялото население на Кондороби е под върховенството на Цариградската патриаршия, но след Илинденското въстание в началото на 1904 година минава под върховенството на Българската екзархия. Същата година турските власти не допускат учителя Д. Петров от Шестеово да отвори българско училище в селото. По данни на секретаря на Екзархията Димитър Мишев („La Macédoine et sa Population Chrétienne“) в 1905 година в "Кондораби" има 288 българи екзархисти. Според Христо Силянов в 1906 година селото пострадва от гръцки андартски нападения.